[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Defnyddio ein stori\u0308au i ail-ddychmygu gofal iechyd"}, {"text_idx": "#000008", "text": "Gwnaeth cynhadledd Comisiwn Bevan ym mis Gorffennaf, \u2018Y pwynt tyngedfennol \u2013 Lle nesaf i iechyd a gofal?\u2019 ein hannog ni i feddwl yn ofalus am y dyfodol rydyn ni eisiau ei weld."}, {"text_idx": "#000009", "text": "Gwnaeth ein gweithdy wahodd cyfranogwyr i feddwl am ryngweithiad pwysig yr oedden nhw neu rywun a oedd yn agos iddyn nhw wedi\u2019i gael gyda\u2019r gwasanaeth iechyd a rhoi hwn ar bapur. Yn nes ymlaen, gofynnwyd iddyn nhw \u2018feddwl ymlaen\u2019 i\u2019r flwyddyn 2048 ac ailfeddwl sut byddai\u2019r senario hwnnw\u2019n wahanol mewn system iechyd gwell yn y dyfodol."}, {"text_idx": "#000011", "text": "Efallai na fydd y GIG byth yn gallu darparu\u2019r gofal holistaidd sy\u2019n canolbwyntio ar yr unigolyn rydyn ni\u2019n anelu amdano, ond trwy weithio law yn llaw gyda mudiadau gwirfoddol a chymunedol a chyda gwirfoddolwyr, efallai y gallwn ni gyflawni lefel mwy cyflawn a phellgyrhaeddol o ofal na fyddai\u2019n bosibl fel arall."}, {"text_idx": "#000013", "text": "\u2018Gwnaeth fy mam ganfod lwmp ar y frest a bu\u2019n ddigon dewr i fynd at y meddyg am gyngor. Ar o\u0302l hyn, cafodd driniaeth (a oedd wedi\u2019i dychryn ei holl oes), a chanlyniad positif. Gwrthododd gysylltiad cymdeithasol a chysylltiad a\u0302\u2019r sector gwirfoddol oherwydd ei chredoau ei hun.\u2019"}, {"text_idx": "#000014", "text": "Yn y dyfodol \u2013 \u2018Gallai\u2019r sector gwirfoddol gael ei gynrychioli o fewn meysydd ymgynghori, gan alluogi cysylltiad a\u0302 chymuned gymdeithasol a gwirfoddoli. Byddai gwerth cymorth o\u2019r fath yn cael ei ddeall yn dda.\u2019"}, {"text_idx": "#000015", "text": "\u2018Mynd a\u0302 fy merch i\u2019r adran Damweiniau ac Achosion Brys \u2013 pobl yn symud o gwmpas mewn amgylchedd prysur. Roeddwn i wedi fy llethu. Ddim yn brofiad da fel rhiant awtistig.\u2019"}, {"text_idx": "#000018", "text": "Yn y dyfodol \u2013 \u2018Byddai gan \u201cgysylltydd\u201d gofal iechyd amser i wrando a siarad am ei bryderon mewn lle tawel. Ni fyddai angen i feddyg lofnodi\u2019r tocyn bws. Byddai gwybodaeth arall am gymorth lleol yn cael ei gynnig.\u2019"}, {"text_idx": "#000021", "text": "\u2018Roedd curiad calon fy merch yn afreolaidd ers cael COVID-19. Cafodd ECG [Electrocardiogram] ond aeth misoedd heibio heb ganlyniadau. Cawsom ni apwyntiad i weld y pediatregydd. Roedd ef a ninnau\u2019n meddwl y byddem ni\u2019n trafod canlyniadau\u2019r ECG \u2013 ond rydyn ni\u2019n dal i aros ac yn poeni. Mae\u2019n cael pyliau o banig ac yn ofn gwneud ymarfer corff ac ati. Gwnaethom ni dalu am sesiynau EFT (Techneg Rhyddid Emosiynol) i reoli\u2019r gorbryder.\u2019"}, {"text_idx": "#000022", "text": "Yn y dyfodol \u2013 \u2018Ni fyddai plant a theuluoedd yn cael eu pasio rhwng pediatregwyr a chlinigwyr arbenigol fel hyn. Y peth cyntaf fyddai ar feddwl staff iechyd fyddai materion yn ymwneud a\u0302 lles ehangach. Byddai\u2019n hawdd cael gafael ar wybodaeth am fecanweithiau ymdopi a strategaethau i ymdrin a\u0302 straen emosiynol/ofn salwch o fewn lleoliadau addysg a chymunedol.\u2019"}, {"text_idx": "#000023", "text": "\u2018Roedd iechyd a chof fy mam yn dirywio a\u2019i gorbryder yn cynyddu. Cafodd lliaws o brofion ac asesiadau heb gydlyniad \u2013 pawb yn ceisio cynorthwyo o bell. Ni all mam gadw i fyny a\u0302 phopeth ac mae wedi anghofio ei stori ei hun.\u2019"}, {"text_idx": "#000024", "text": "Yn y dyfodol \u2013 \u2018Bydd y gofal wedi\u2019i gydlynu\u2019n well, gyda chymorth gwirfoddol i\u2019w chael hi i leoedd, i\u2019w helpu hi i ddeall beth sy\u2019n mynd ymlaen ac i ddeall ei stori.\u2019"}, {"text_idx": "#000025", "text": "\u2018Mae fy merch 11 oed yn hunan-niweidio a chafodd ei hatgyfeirio gan y meddyg teulu i gael ei hasesu. Nid yw\u2019r achos yn ddigon difrifol i CAMHS (Gwasanaethau Iechyd Meddwl Plant a\u2019r Glasoed). Cafodd ei hatgyfeirio i\u2019r trydydd sector ond rydym ni\u2019n ei chael hi\u2019n anodd cael help. Mae opsiynau eraill, preifat yn ddrud. Mae\u2019n teimlo fel petaem ni\u2019n gorfod cwrso pobl o hyd. Yn y cyfamser, mae\u2019r hunan-niweidio wedi mynd yn waeth.\u2019"}, {"text_idx": "#000026", "text": "Yn y dyfodol \u2013 \u2018Byddai \u201cperchenogaeth\u201d well o\u2019r claf. Byddai llwybr claf digidol yn caniata\u0301u i\u2019m merch i gadw llygad ar ei symptomau ei hunan. Byddai help priodol ar gael ar adeg amserol.\u2019"}, {"text_idx": "#000031", "text": "Rydym wedi gosod ein gweledigaeth ar gyfer gwirfoddoli o ran iechyd a gofal cymdeithasol mewn papur: Gwerthoedd a gwerth gwirfoddoli \u2013 ein hased cudd ac wrthi\u2019n gweithio ar bapur ategol am ro\u0302l y sector gwirfoddol. Cadwch lygad allan amdano!"}, {"text_idx": "#000037", "text": "Ymunwch a\u0302 ni ar y cyfryngau cymdeithasol"}]